Kasper Bøgelund er tilbage for AaB, der lørdag skal forsøge at få point på Farum Park mod FC Nordsjælland.

AaB har i Superliga-sammenhæng besøgt FC Nordsjælland ti gange med fire sejre og seks uafgjorte resultater som facit. Cheftræner Kent Nielsen forventer dog en svær opgave på Farum Park, hvor værterne ikke har tabt i indeværende sæson. - FC Nordsjælland har fået en stærk start på sæsonen. Man har især været dygtige til at lukke ned for modstanderen ved så at sige at forsvare sig med bolden på egne fødder. - De er meget tålmodige, og så har de selvfølgelig spillere, der er trådt i karakter - ikke mindst Andreas Bjelland såvel defensivt som offensivt, påpeger Kent Nielsen. - Det bliver vigtigt for os, at vi ikke kommer til at løbe forgæves i vores presspil. Vi var glade for igen at hente point i vores seneste kamp mod Silkeborg, og vi har også troen på et godt resultat i morgen, siger Kent Nielsen, der har udtaget følgende 19 navne: 1 Nicolai Larsen, 2 Patrick Kristensen, 4 Lasse Nielsen, 5 Kenneth Emil Petersen, 7 Anders Due, 8 Rasmus Würtz, 9 Thomas Augustinussen, 10 Jeppe Curth, 11 Nicklas Helenius, 14 Mathias Wichmann, 16 Kasper Bøgelund, 17 Chris Rolfe, 18 Lucas Andersen, 20 Henrik Dalsgaard, 21 Nicholas Gotfredsen, 22 Carsten Christensen, 26 Jakob Ahlmann, 30 Kayke og 33 Kasper Kusk. Kjetil Wæhler har karantæne, mens Louay Chanko er syg.